Leišmaniasis

Leišmaniasis, gape e peletwa bjalo ka leišmaniosis, ke bolwetši bja go bakwa ke dipharasaete tša protozoan tša ditšini tša Leišmania gomme di phatlalatšwa ke go longwa ga mehuta e mengwe ya dintšhi tša santeng. Bolwetši bo ka itlhagiša ka mekgwa ye meraro: dišwana, tša mamina, goba leišmaniasis ya ditho tša ka gare. Mokgwa wa dišwana o itlhagiša ka dišwana letlalong, mola mokgwa wa mamina o itlhagiša ka dišwana mo letlalong, molomong le ka nkong, gape mokgwa wa ditho tša ka gare o itlhagiša ka dišo mo letlalong gomme ka morago ya itlhagiša ka letadi, disele tše dikhubedu tša madi tša fase, le kgodišo ya lebete le sebete.

Diphetelo go bathong di bakwa ke dišupo tša go feta tše 20 tša Leišmania. Mabaka a kotsi a akaretša bohloki, phepompe, go tlošwa ga mehlare, le toropofatšo. Mehuta ka moka ye meraro e ka phekolwa ka go lebelela dipharasaete ka maekroskopo. Go tlaleletša, malwetši a ditho tša ka gare a ka phekolwa ka diteko tša madi. 

Leišmaniasis e ka thibelwa ga nnyane ka go robala ka fase ga dinete tša go tšhelwa kalafi ya polaya khunkhwane Magato a mangwe a akaretša sefothedi sa polaya khunkhwane go bolaya dintšhi tša santeng le go alafa batho ka pela go thibela phatlalatšo ya go naba. Kalafi yeo e hlokegago e ya le gore bolwetši bo hweditšwe ka, dišupo tša Leišmania, le mohuta wa phetelo. Dikalafi tše dingwe tša kgonagalo tše di dirišwago go malwetši a ditho tša ka gare di akaretša liposomal amphoterisini B, tlhakanyo ya di-antimoniale tša pentabalente le paromomisini, le miltefosine. Go malwetši a dišwana, paromomisini, flukonazole goba pentamidine e ka thuša.

Palo ya go feta dimilione tše 12 tša batho ga bjale ba fetetšwe dinageng tše dingwe tše 98. Palo ya go feta dimilione tše 2 tša dikgetsi tše dimpsha le magareng ga palo ya dikete tše 20 le 50 tša mahu e tšwelela ngwaga ka ngwaga. Palo ya go feta dimilione tše 200 tša batho ka Asia, Afrika, Amerika Borwa le Bogare bja Amerika, le borwa bja Europa ba dula mafelong ao bolwetši bjo bo tlwaelegilego. Mokgatlo wa Maphelo wa Lefase o hweditše phokoletšo ya theko ya dikalafi tše dingwe tša go alafa bolwetši bjo. Bolwetši bo ka tšwelela ka palo e ntši go diphoofolo tše dingwe, go akaretšwa tša meno a polai le dikokoni.

 Ditšhupetšo